REPUBLIKA HRVATSKA

KOPRIVNIČKO-KRIŽEVAČKA ŽUPANIJA

***OSNOVNA ŠKOLA KOPRIVNIČKI BREGI***

Adresa: Trg svetog Roka 2, Koprivnički Bregi

Ravnateljica: Karolina Vidović tel 048/220 596

Tajništvo tel 048/830-008 Računovodstvo tel 048/220-595

 Pedagog tel 048/830 086 Psiholog tel 048/220 594 Knjižnica tel 048/550-390

E-mail: ured@os-koprivnicki-bregi.skole.hr

Web: [www.os-koprivnicki-bregi.skole.hr](http://www.os-koprivnicki-bregi.skole.hr/)

**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA OSNOVNE ŠKOLE KOPRIVNIČKI BREGI ZA 2024. GODINU**

# PRAVNA OSNOVA ZA DONOŠENJE IZVJEŠTAJA

Temeljem Zakona o proračunu NN 144/21 te Pravilnika o polugodišnjem i godišnjem izvještaju od izvršenju proračuna i financijskog plana NN 85/23, polugodišnji i godišnji izvještaji o izvršenju financijskog plana proračunskih korisnika sastoje se od općeg i posebnog dijela te obrazloženja i posebnih izvještaja, a prihodi i primici, rashodi i izdaci se u njemu iskazuju na razini odjeljka ekonomske klasifikacije.

Račun prihoda i rashoda sastoji se od prihoda i rashoda iskazanih prema ekonomskoj klasifikaciji i prema izvorima financiranja i prikazuje se tablično. U tablici prihoda i rashoda prema ekonomskoj klasifikaciji plan se iskazuje na razini podskupine ekonomske klasifikacije (treća razina računskog plana), a izvršenje na razini odjeljka ekonomske klasifikacije (četvrta razina računskog plana). U tablici prihoda i rashoda prema izvorima financiranja, plan i izvršenje se iskazuju na razini razdjela (prva razina računskog plana).

Posebni dio polugodišnjeg izvještaja o izvršenju financijskog plana sadrži izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata. Plan se iskazuje na razini podskupine ekonomske klasifikacije (treća razina računskog plana), a izvršenje na razini odjeljka ekonomske klasifikacije (četvrta razina računskog plana).

**SAŽETAK DJELOKRUGA RADA**

Osnovna škola Koprivnički Bregi ima predmet poslovanja osnovno školovanje djece i mladeži sukladno Zakonu o odgoju i obrazovanju u osnovnoj i srednjoj školi. Rad škole organiziran je u matičnoj školi Koprivnički Bregi i područnoj školi Glogovac. Od školske godine 2023./2024. škola sudjeluje u Eksperimentalnom programu “ Osnovna škola kao cjelodnevna škola – Uravnotežen, pravedan, učinkovit i održiv sustav odgoja i obrazovanja”. Eksperimentalni program trajat će 4 školske godine za sve učenike od 1. do 8. razreda OŠ Koprivnički Bregi i PŠ Glogovac.

Program potpore, potpomognutog i obogaćenog učenja (A2) u eksperimentalnom programu cjelodnevne škole čini (uz redovitu nastavu koja suštinski predstavlja A1 – program nacionalnoga kurikuluma) obavezno dio neposrednog odgojno-obrazovnog rada škole. Program A2 provodi se u svih osam razreda osnovne škole. Strukturiran je tako da je dio programa obavezan za sve učenike, a dio se aktivnosti programa organizira prema iskazanim potrebama učenika i roditelja, na načelu dobrovoljnosti. Program B1 provodi se kroz 23 izvannastavnih aktivnosti (nogometna skupina, sportska grupa, šah, plesna grupa, dramsko-scenska skupina, likovna grupa, literarno-scenska grupa, novinarska grupa, zbor, mladi tehničari, domaćinstvo, vjeronaučna skupina, tamburaški orkestar, osnove slastičarstva, osnove pekarstva, informatička skupina, vjeronaučna skupina, odbojkaška skupina, slikarsko-scenska skupina). Provodi se kroz razrednu i predmetnu razinu cjelodnevne osnovne škole.  Nastava se izvodi prema planovima i programima koje je donijelo Ministarstvo znanosti i obrazovanja, prema Godišnjem planu i programu rada Škole te Školskom kurikulumu za školsku godinu 2023./2024.

OŠ Koprivnički Bregi pohađa 162 učenika raspoređenih u 11 razrednih odjela te 1 kombiniranom razrednom odjelu, od kojih Matičnu školu Koprivnički Bregi pohađa 128 učenika, a područnu školu Glogovac pohađa 34 učenika.

U OŠ Koprivnički Bregi zaposleno je 7 učitelja razredne nastave, 18 učitelja predmetne nastave, 3 stručna suradnika te 10 ostalih djelatnika (administrativno i tehničko osoblje).

**Obrazloženje programa rada školske ustanove**

Financijskim planom škole sredstva su planirana za provođenje glavnih programa 7001 Redovni program osnovnog školstva, 7002 Dodatni programi osnovnog školstva, 1074 EU Projekti i 7005 Program upravnog odjela.

Ovaj program provodi se kroz sljedeće aktivnosti i projekte:

* KK107003 Cjelodnevna škola
* A107001 Upravljanje i administracija
* A107002 Redovni rad OŠ
* A107004 Školska kuhinja
* A107011 Natjecanja-osnovne i srednje škole
* K107001 Ulaganja u nefinancijsku imovinu
* T107002 EU Projekti OŠ
* TT107010 Prilika za sve 6
* TT107011 Školska shema 2023/2024

U sklopu projekta „Školska shema“ cilj je podjela voća te mlijeka i mliječnih proizvoda učenicima svih razreda.

U sklopu projekta „Pametan obrok za pametnu djecu“, koji su pokrenule Koprivničko-križevačka županija i tvrtka Podravka, nastoji se svakom učeniku omogućiti da jede zdrave, kvalitetne i nutritivno vrijedne obroke.

U sklopu projekata „Prilika za sve 6“ cilj je pružiti stručnu podršku učenicima s poteškoćama u razvoju za ravnopravno uključivanje u rad i obrazovni sustav, a u okviru projekta OŠ Koprivnički Bregi ima dva pomoćnika u nastavi.

Prioritet škole je kvalitetno obrazovanje i odgoj učenika koje se ostvaruje kroz:

- stalno usavršavanje nastavnog kadra te podizanje nastavnog standarda na višu razinu;

- poticanje učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja i druge aktivnosti u projektima, priredbama i manifestacijama;

- poticanje za sudjelovanje na sportskim aktivnostima, uključivanje kroz natjecanja na školskoj razini i šire;

- organiziranje zajedničkih aktivnosti učenika, roditelja i učenika tijekom izvannastavnih aktivnosti, upoznavanje kulturne i duhovne baštine;

- poticanje razvoja pozitivnih vrijednosti i natjecateljskog duha kroz razne nagrade najuspješnijim razredima, grupama i pojedincima.

**OPĆI DIO**

# - OBRAZLOŽENJE OSTVARENJA PRIHODA I RASHODA, PRIMITAKA I IZDATAKA

# - OBRAZLOŽENJE PRENESENOG VIŠKA ODNOSNO MANJKA IZ PRETHODNE GODINE I VIŠKA ODNOSNO MANJKA ZA PRIJENOS U SLJEDEĆE RAZDOBLJE

Financijski plan Osnovne škole Koprivnički Bregi za 2024. godinu donesen je na sjednici Školskog odbora dana 17. studenoga 2023. godine. Prve izmjene i dopune Financijskog plana Osnovne škole Koprivnički Bregi za 2024. godinu donesene su na sjednici Školskog odbora dana 27. lipnja 2024. godine. Prvim izmjenama i dopunama Financijskog plana za 2024. godinu, ukupno planirani prihodi povećani su za 1.288.638,00 EUR dok su rashodi poslovanja povećani za 906.223,00 EUR, a rashodi za nabavu nefinancijske imovine za 404.832,00 EUR.

Osnovna škola Koprivnički Bregi je u razdoblju 1.siječnja do 30. lipnja 2024. godine ostvarila sveukupno prihoda i primitaka u visini od 620.521,52 EUR, a indeks u odnosu na plan iznosi 48,15 dok u odnosu na prethodnu godinu indeks iznosi 176,16. Izvršeno je rashoda i izdataka u ukupnom iznosu od 612.407,28 EUR, a indeks u odnosu na plan iznosi 46,71 dok u odnosu na prethodnu godinu indeks iznosi 173,34.

# PRIHODI

U razdoblju od 1. do 30. lipnja 2024. godine ostvareno je prihoda poslovanja u visini od 620.521,52 EUR, a indeks je u odnosu na plan 48,15 dok u odnosu na prethodnu godinu indeks iznosi 176,16.

# 1.1. Prihodi od poreza za redovnu djelatnost

# Prihodi iz nadležnog proračuna i od HZZO-a temeljem ugovornih obveza

Prihodi od poreza za redovnu djelatnost ostvareni su u visini od 10.628,08 EUR, a indeks je 12,32 plana te 495,41 u odnosu na prethodnu godinu.

Prihodima se financira program – iznad zakonskog standarda za financiranje rashoda županijskih natjecanja te troškova energenata i komunalnih usluga za koja nisu dovoljna sredstva u zakonskom standardu, tekući projekt-Pametan obrok za pametnu djecu te kapitalni projekt cjelodnevne škole.

# 1.2. Decentralizirana sredstva – osnovno školstvo

# Prihodi iz nadležnog proračuna i od HZZO-a temeljem ugovornih obveza

Prihodi iz nadležnog proračuna i od HZZO-a temeljem ugovornih obveza su ostvareni u ukupnom iznosu od 30.158,85 EUR, a indeks je 72,35 plana, dok je u odnosu na prethodnu godinu indeks 98,02. Ostvareni su prihodi za financiranje rashoda poslovanja u visini od 28.767,76 EUR i prihodi za financiranje rashoda za nabavu nefinancijske imovine u visini od 1.391,09 EUR. Prihodi za financiranje rashoda poslovanja su prihodi za financiranje redovne djelatnosti -zakonski standard.

**3.1. Vlastiti prihodi-proračunski korisnici**

# Prihodi od prodaje proizvoda i roba te pruženih usluga

Prihodi od prodaje proizvoda i roba te pruženih usluga i pripadajući rashodi, odnose se na prodaju prikupljenog starog papira i iznajmljivanje školske sportske dvorane.

U prvoj polovici 2024. godine ostvareno je prihoda u iznosu od 2.202,69 EUR, a indeks iznosi 22,04 od planiranog, a 75,10 u odnosu na prethodnu godinu.

**4.5. Ostali nespomenuti prihodi-proračunski korisnici**

**Prihodi** **od upravnih i administrativnih pristojbi, pristojbi po posebnim propisima**

Prihodi od upravnih i administrativnih pristojbi, pristojbi po posebnim propisima, odnose se na prihode od zaposlenika škole za prehranu u školskoj kuhinji te ostale nespomenute prihode (uplate učenika za školski list, za fotografije) i sufinanciranje troškova režija dječjeg vrtića koji je u najmu u prostoru škole.

U prvoj polovici 2024. godine ostvareno je prihoda u iznosu od 4.787,01 EUR, a indeks je 41,29 dok je indeks u odnosu na prethodnu godinu 83,63.

**Pomoći**

# 5.3. Pomoći iz inozemstva i od subjekata unutar općeg proračuna

Pomoći proračunskim korisnicima iz proračuna koji im nije nadležan ostvarene su u visini od 487.400,84 EUR te je indeks 74,42 plana, a u odnosu na prethodnu godinu 171,38. Ostvarene su tekuće pomoći Ministarstva znanosti, obrazovanja i mladih za troškove zaposlenika (plaće te materijalna prava zaposlenika). U odnosu na isto razdoblje prošle godine, došlo je do značajnog povećanja prihoda te povećanja plaća zbog primjene Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN22/2024) te zbog povećanja broja zaposlenih koji je bio potreban zbog ulaska škole u eksperimentalni projekt cjelodnevne škole.

# Pomoći- proračunski korisnici

# 5.5. Pomoći iz inozemstva i od subjekata unutar općeg proračuna

Pomoći proračunskim korisnicima iz proračuna koji im nije nadležan ostvarene su u visini od 75.643,54 EUR, a indeks je 16,06 od plana dok je indeks u odnosu na prethodnu godinu 408,61. Ostvarene su tekuće pomoći Općine Koprivnički Bregi za troškove međuopćinskih natjecanja učenika, za troškove izrade školskog lista te za zamjenu stolarije u Područnoj školi Glogovac. Ostvareni su prihodi MZOM-a za nabavu namirnica za školsku kuhinju za učenike te nabavu menstrualnih potrepština za djevojčice škole. Najveći dio prihoda ostvaren je ulaskom škole u eksperiment cjelodnevne nastave te su školi doznačena značajna sredstva za provedbu programa cjelodnevne škole (B1 i B2 aktivnosti te Male darovnice).

# 5.6. Pomoći iz proračuna – EU Županija

# Pomoći iz inozemstva i od subjekata unutar općeg proračuna

Tekući prijenosi između proračunskih korisnika istog proračuna temeljem prijenosa EU sredstava - ostvareno u visini od 8.920,51 EUR, a indeks je 83,37 plana dok je indeks u odnosu na prethodnu godinu 133,93. Ostvarene su pomoći za Tekuće projekte: Školska shema te Prilika za sve 6, a škola ima dva pomoćnika u nastavi kojima su od ove školske godine u sklopu projekta bila osigurana sredstva za isplatu uskrsnice i regresa.

**5.8. Sredstva EU - Proračunski korisnici**

Budući da je završen projekt Erasmus, u 2024. godini nisu ostvareni prihodi te indeks u odnosu na plan kao i na prošlu godinu iznosi 0,00.

**6.3. Donacije**

Ostvarene su donacije za pokriće troškova dnevnica učitelja prilikom izvanučioničkih nastava, a indeks je 53,39 plana dok je indeks u odnosu na prethodnu godinu 114,54.

**7.3. Prihodi od naknade šteta s osnova osiguranja**

U prvoj polovici 2024. godinu nisu ostvareni prihodi s obzirom da nije bilo prijava šteta na imovini škole, a indeks je 0,00 plana kao i u odnosu na prethodnu godinu.

# RASHODI

Rashodi poslovanja u prvoj polovici 2024. godine izvršeni su u iznosu 612.407,28 EUR, a indeks je 46,71 planiranog dok u odnosu na prethodnu godinu indeks iznosi 173,34.

# Rashodi za zaposlene

Rashodi za zaposlene izvršeni su iznosu od 487.400,84 EUR, indeks je 74,42 plana, a u odnosu na prethodnu godinu 171,38. Obuhvaćaju rashode za plaće zaposlenika, isplatu ostalih prava zaposlenika ugovorena kolektivnim ugovorima i doprinose na plaće.

Bilježi se povećanje rashoda za plaće zbog primjene Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN22/2024) te zbog povećanja broja zaposlenih te zbog povećanja broja zaposlenih koji je bio potreban zbog ulaska škole u eksperimentalni program cjelodnevne škole.

# Materijalni rashodi

Materijalni rashodi izvršeni su u iznosu od 121.757,87 EUR, a indeks je 47,73 plana dok u odnosu na prethodnu godinu indeks bilježi povećanje od 167,56. Obuhvaćaju naknade troškova zaposlenicima, rashode za materijal i energiju te rashode za usluge koji bilježe povećanje u odnosu na prošlu godinu. U prvoj polovici 2024. godine zaposlenici su više sudjelovali na stručnim skupovima škola koje su u projektu cjelodnevne škole pa su stoga povećani troškovi naknade za prijevoz dok su smanjeni troškovi službenih putovanja budući da je završio projekt Erasmus. Od planiranih radova za 2024. godinu izvršeni su stručni servisi i redovita ispitivanja. Povećanje se vidi na rashodima za materijal i energiju s obzirom na rast cijena energenata te na materijalu i sirovinama zbog povećanja cijena namirnica za školsku kuhinju te uvođenja dva školska obroka dnevno. Povećanje bilježe i rashodi nabave uredskog materijala, sitnog inventara te ostalih nespomenutih rashoda poslovanja koji su nastali ulaskom škole u eksperimentalni program cjelodnevne škole.

# Financijski rashodi

Financijski rashodi izvršeni su u ukupnom iznosu od 58,08 EUR, a indeks je 31,91 plana dok u odnosu na prethodnu godinu bilježi porast indeksa za 699,76. U cijelosti se odnose na ostale financijske rashode (usluge platnog prometa i zatezne kamate). Povećanje se bilježi na uslugama platnog prometa zbog obnove fininog aplikacijskog certifikata za e-račun.

**Pomoći dane u inozemstvo i unutar općeg proračuna**

Rashodi za troškove prehrane i prijevoza učenika na međuopćinska natjecanja izvršeni su u iznosu od 12,39 EUR, a indeks iznosi 1,87 plana dok u odnosu na prethodnu godinu iznosi 0,00.

# Rashodi za nabavu nefinancijske imovine

Rashodi za nabavu nefinancijske imovine izvršeni su u iznosu od 3.024,75 EUR, a indeks iznosi 0,75 plana dok je indeks u odnosu na prethodnu godinu 140,35. U prvoj polovici 2024. godine nabavljena je uredska oprema i namještaj, uređaji i strojevi za ostale namjene te zamjena stolarije u Područnoj školi Glogovac. Ulaskom škole u projekt cjelodnevne škole do kraja 2024. godine planirani su rashodi kroz kapitalni projekt KK107003 Cjelodnevna škola u iznosu od 379.200,00 EUR.

**REZULTAT POSLOVANJA – VIŠAK PRIHODA**

**Prijenosi sredstava po izvorima financiranja:**

|  |  |  |  |
| --- | --- | --- | --- |
| **Izvori financiranja** | **Preneseno iz prethodne godine** | **Izvršeno 1-6/2024** | **Rezultat po izvorima financiranja na dan 30.06.2024.** |
|   |   |   |  |
| Izvor 1.1 i 1.2 Županija ZS i IZS | -7.352,83 | 5.655,43 | -1.697,40 |
| Izvor 3.1 Vlastiti prihodi | -1.746,08 | 1.220,31 | -525,77 |
| Izvor 4.5 Ostali nespomenuti prihodi | -778,86 | 1.887,28 | 1.108,42 |
| Izvor 5.5 Pomoći | 31.708,05 | -67,74 | 31.640,31 |
| Izvor 5.8 Sredstva EU | 581,04 | -581,04 | 0,00 |
| Izvor 6.3 Donacije | 5,88 | 0,00 | 5,88 |
| UKUPNO | 22.417,20 | 8.114,24 | 30.531,44 |

Ukupno stanje na računima podskupine 922 u Glavnoj knjizi i u Financijskim izvještajima na dan 31.12.2023. iznosi 22.417,20 EUR. U razdoblju od 1. do 6. mjeseca godine ostvaren je višak prihoda i primitaka u iznosu od 8.114,24 EUR te je za sljedeće razdoblje raspoloživ višak prihoda i primitaka u iznosu od 30.531,44 EUR.

Prema Odluci o raspodjeli rezultata, što je uvršteno i u I. Izmjene Financijskog plana za 2024. godinu, viškom iz prethodne godine financiraju se operativni troškovi za provedbu eksperimentalnog programa cjelodnevne škole, rashodi za provedbu B1 aktivnosti u sklopu eksperimentalnog programa cjelodnevne škole, nabava psihodijagnostičkih sredstava u svrhu psihološke procjene teškoća učenika u području mentalnog zdravlja, nabava knjiga za školsku knjižnicu te ostali nespomenuti rashodi poslovanja.

**POSEBNI IZVJEŠTAJI U POLUGODIŠNJEM IZVJEŠTAJU O IZVRŠENJU FINANCIJSKOG PLANA ZA 2024. GODINU**

**IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Osnovna škola Koprivnički Bregi nema ugovorenih kredita i zajmova niti obveza po takvoj osnovi.

Koprivnički Bregi, 09.07.2024.

KLASA: 400-01/24-01/3

URBROJ: 2137-76-24-1

 Obrazloženje izradila: RAVNATELJICA ŠKOLE:

Martina Prvčić, univ.mag.oec. Karolina Vidović, dipl.uč.

 Voditeljica računovodstva

 PREDSJEDNICA ŠKOLSKOG ODBORA:

 Suzana Vusić, uč.